arbeiderkommisjonen
Store norske leksikon,Historie,Norsk og nordisk historie,Norges historie,Norges historie generelt,Norsk arbeiderbevegelse
Arbeiderkommisjonen er en betegnelse som brukes om ulike offentlige utvalg som forberedte lovgivning om arbeidervern og fabrikktilsyn mellom 1885 og 1918.
Betegnelsen blir oftest brukt om den første norske arbeiderkommisjonen, Arbeiderkommisjonen av 1885. Kommisjonen ble oppnevnt av regjeringen Johan Sverdrup ved kongelig resolusjon 15. mai 1885 for å utrede og utarbeide lovgivning om fabrikktilsyn og forsikring av arbeidere. Arbeidet førte frem til den første norske arbeidervernlov i 1892.Den første parlamentariske arbeiderkommisjonen ble oppnevnt i 1894, og utredet alderdoms- og invalideforsikring for befolkningen.Den andre parlamentariske arbeiderkommisjonen ble oppnevnt i 1900 for spørsmålet om felles lovgivning om syke- og ulykkesforsikring.Ved kongelig resolusjon 6. desember 1918 ble det oppnevnt en arbeiderkommisjon som utredet spørsmålet om arbeidernes andel i bedriftenes utbytte og ledelse. Les mer i Store norske leksikon arbeidervern arbeidsmiljø arbeidsmiljøloven